《旅况书寄云客 其二》
明代·王彦泓

独吟孤醉自支持，朋旧官身可殢谁。怀刺往酬无味客，移笺来乞不情诗。

欢惩讹事偷游少，饮冒虚名得散迟。非敢谓君同病此，欢君想忆寄君知。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。